**2.3.1.A pielikums**

Dzelzceļa pārvadātāja līguma Maksas noteicēja līguma uzskaites numurs\_\_\_\_\_\_\_\_\_\_\_\_\_\_\_\_\_ uzskaites numurs\_\_\_\_\_\_\_\_\_\_\_\_\_\_\_\_\_\_\_\_\_

**VIENOŠANĀS**

par norēķinu rekvizītiem

Rīgā 202\_.gada \_\_.\_\_\_\_\_\_\_\_

Dzelzceļa pārvadātājs \_\_\_\_\_\_\_\_\_\_, reģistrācijas Nr.\_\_\_\_\_\_\_\_, valdes priekšsēdētāja \_\_\_\_\_\_\_\_\_\_\_\_\_\_\_ personā (turpmāk – Dzelzceļa pārvadātājs), no vienas puses, un publiskās lietošanas dzelzceļa infrastruktūras būtisko funkciju veicējs AS "LatRailNet" reģistrācijas Nr.40103361063, valdes priekšsēdētajas Justīnas Hudenko un valdes locekļa Guntara Lapiņa personā, (turpmāk – Maksas noteicējs), no otras puses, katra atsevišķi turpmāk saukta arī Puse, bet abas kopā – Puses, ievērojot:

1. Dzelzceļa likuma 12.panta otrajā daļā noteikto – maksu par minimālo piekļuves pakalpojumu kompleksu un par piekļuvi infrastruktūrai, kas savieno infrastruktūru ar apkalpes vietām, iekasē publiskās lietošanas dzelzceļa infrastruktūras pārvaldītājs atbilstoši publiskās lietošanas dzelzceļa infrastruktūras būtisko funkciju veicēja maksas iekasēšanas shēmai;
2. Dzelzceļa likuma 13.1panta trešajā daļā noteikto – publiskās lietošanas dzelzceļa infrastruktūras pārvaldītāja būtisko funkciju veikšanas izmaksas iekļauj maksā par publiskās dzelzceļa infrastruktūras lietošanu. Būtisko funkciju veikšanai nepieciešamo finansējuma apmēru nosaka būtisko funkciju veicējs atbilstoši maksas aprēķināšanas shēmai un ievērojot vertikāli integrēta uzņēmuma vispārējos finanšu un personāla vadības principus. Publiskās lietošanas dzelzceļa infrastruktūras pārvaldītāja būtisko funkciju veicējs kārtību, kādā veicami norēķini par publiskās lietošanas dzelzceļa infrastruktūras pārvaldītāja būtisko funkciju veikšanu, nosaka maksas iekasēšanas shēmā;
3. Maksas noteicēja 2017.gada 30.jūnija noteikumu Nr. JALP-7.6./02-2017 "Maksas iekasēšanas shēma" (turpmāk – Maksas iekasēšanas shēma) 33.punktā noteikto – Maksas noteicējs un Dzelzceļa pārvadātājs savstarpēji vienojas par papildu nosacījumiem, kas saistīti ar savstarpējiem norēķiniem par infrastruktūras pārvaldītāja būtisko funkciju veikšanu,

noslēdz šādu Vienošanos:

**1. Vienošanās priekšmets**

1.1. Dzelzceļa pārvadātājs atbilstoši Maksas iekasēšanas shēmas nosacījumiem veic apmaksu Maksas noteicējam par publiskās lietošanas dzelzceļa infrastruktūras pārvaldītāja būtisko funkciju veikšanu, pamatojoties uz Maksas noteicēja izsniegto maksājuma dokumentu (turpmāk – Maksas noteicēja rēķins), nosakot šādus Dzelzceļa pārvadātāja un Maksas noteicēja norēķinu rekvizītus un oficiālās elektroniskā pasta adreses:

* + 1. Dzelzceļa pārvadātāja norēķinu konta rekvizīti:
		2. Dzelzceļa pārvadātāja elektroniskā pasta adreses maksas noteicēja rēķina saņemšanai:
		3. Maksas noteicēja norēķinu konta rekvizīti:

 AS "Luminor Bank"

 kods: RIKOLV2X

 konts:LV76RIKO0002013190184

* + 1. Maksas noteicēja elektroniskās pasta adreses, no kurām tiek nosūtīts maksas noteicēja rēķins:
			1. egija.bondare@ldz.lv;
			2. irina.juganova@ldz.lv
	1. Puses vienojas, ka Maksas noteicēja rēķins tiek sagatavots elektroniski un ir derīgs bez paraksta, tajā norādot ierakstu "Šis rēķins ir sagatavots elektroniski un ir derīgs bez paraksta".

**2. Maksas noteicēja sadarbības partnera biznesa ētikas pamatprincipi**

2.1. Dzelzceļa pārvadātājs, parakstot šo Vienošanos, apliecina, ka ir iepazinies ar Maksas noteicēja mājas lapā www.lrn.lv publicētajiem sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.

2.2. Dzelzceļa pārvadātājam ir pienākums nekavējoties informēt Maksas noteicēju, ja identificēta situācija, kad pārkāpts kāds no Maksas noteicēja sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Maksas noteicējam kļūst zināms, ka Dzelzceļa pārvadātājs ir pārkāpis kādu no Maksas noteicēja sadarbības partnera biznesa ētikas pamatprincipiem, tiks izvērtēta turpmākā sadarbība tiesību aktos noteiktajā kārtībā un apjomā.

2.3. Ja Dzelzceļa pārvadātājam rīcībā šī līguma izpildes ietvaros ir informācija vai pamatotas aizdomas, ka Maksas noteicēja darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesiskus labumus vai priekšrocības vai sasniegt citu savtīgu mērķi personiskās, Maksas noteicēja vai jebkādu citu personu interesēs, Dzelzceļa pārvadātājam ir pienākums par to nekavējoties informēt Maksas noteicēju, izmantojot šīs Vienošanās 8.punktā norādītos kontaktus.

2.4. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. Maksas noteicējs garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

**3. Personu datu aizsardzība**

3.1. Puses apliecina, ka tās ir informētas, ka otras Puses iesniegtos datus, ja tas nepieciešams pakalpojumu sniegšanai, drīkst apstrādāt tikai saskaņā ar Līguma priekšmetu un Līgumā noteiktajā apjomā atbilstoši spēkā esošo tiesību aktu prasībām.

3.2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusei var rasties šāds pienākums, tā pirms personas datu nodošanas trešajām personām informē par to otru Pusi, ja vien to neaizliedz spēkā esošie tiesību akti.

3.3. Puses apņemas atbilstoši tiesību aktos noteiktajam iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.

**4. Vienošanās darbības termiņš, grozījumi un izbeigšana**

4.1. Vienošanās stājas spēkā ar tās parakstīšanas brīdi un ir spēkā uz nenoteiktu laiku.

4.2. Vienošanās noteikumu grozīšanas gadījumā Puses noslēdz rakstisku Vienošanos, kura pēc abu Pušu parakstīšanas kļūst par šīs Vienošanās atsevišķu pielikumu un tās neatņemamu sastāvdaļu

4.3. Par šīs Vienošanās izbeigšanu Puses vienojas rakstveidā.

**5. Strīdu izskatīšanas kārtība**

5.1. Visas domstarpības un strīdi, kas radušies šīs Vienošanās izpildes gaitā, tiek skatīti rakstveidā. Gadījumā, ja strīds netiek atrisināts, tā izskatīšana notiek tiesā Latvijas Republikas tiesību aktos noteiktajā kārtībā, ja minētā strīda risināšana neietilpst Valsts dzelzceļa administrācijas kompetencē atbilstoši Dzelzceļa likumam.

**6. Nepārvarama vara**

6.1. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmas: katastrofas, kara darbība, plūdi u.c.

6.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā ir iespējama un paredzama Vienošanās paredzēto saistību izpilde un pēc otras Puses pieprasījuma šādam paziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, Puse nevar atsaukties uz nepārvaramas varas apstākļiem, kā savu saistību nepienācīgas izpildes pamatu.

**7. Citi noteikumi**

7.1. Visa veida informācija, kas saistīta ar šo Vienošanos, kas nav publiski pieejama, un ievērojot Dzelzceļa likuma 13.1panta ceturtās daļas 3.punktā un 13.2 panta otrajā daļā noteikto, ir uzskatāma par konfidenciālu un var tikt izpausta trešajām personām Vienošanās darbības laikā vai pēc tās termiņa beigām tikai ar otras Puses rakstisku piekrišanu, izņemot gadījumus, kas noteikti Latvijas Republikas tiesību aktos.

7.2. Puses viena otru rakstveidā 7 (septiņu) kalendāro dienu laikā informē par savu rekvizītu (nosaukuma, adreses, elektroniskās pasta adreses, bankas rekvizītu utt.) maiņu.

7.3. Puses paziņojumus par rekvizītu maiņu nosūta šajā Vienošanās 8.nodaļā uz norādīto Pušu elektroniskā pasta adresi.

7.4. Šī Vienošanās sastādīta 2 (divos) eksemplāros latviešu valodā uz 3 (trīs) lapām, katrai Pusei viens eksemplārs. Abiem eksemplāriem ir vienāds juridisks spēks.

7.5. Pusei ir pienākums atlīdzināt jebkurus zaudējumus otrai Pusei, ja tie radušies Puses darbības vai bezdarbības rezultātā, ja Puse neveic šīs Vienošanās saistības vai veic tās nepienācīgi, saskaņā ar spēkā esošiem Latvijas Republikas tiesību aktiem.

**8. Pušu rekvizīti**

Dzelzceļa pārvadātājs: Maksas noteicējs:

 AS "LatRailNet"

 Reģistrācijas Nr.40103361063

 Turgeņeva iela 21, Rīga

 LV-1050

 AS "Luminor Bank"

 Kods: RIKOLV2X

 Konts: V76RIKO0002013190184

 Tālrunis: 67803570

 E-pasta adrese: latrailnet@ldz.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ valdes priekšsēdētājs valdes priekšsēdētāja J.Hudenko

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 valdes loceklis G.Lapiņš